text: DF'er anmelder socialdemokrat for racisme
  15 august 2014 kl. 06.37
  Det socialdemokratiske byrådsmedlem i Horsens, Yunus Coban, er blevet meldt til politiet. Det sker efter han har skrevet en kontroversiel opdatering på sin Facebook-profil.
  - Fucking israelske soldater fejrer nedskydning af en 18 årig dreng, se hele videoen. Nogle gange har man bare lyst til at sige Heil Hitler.
  Sådan skrev det socialdemokratiske byrådsmedlem i Horsens, Yunus Coban, på sin Facebook-profil onsdag aften.
  Kort efter blev opslaget slettet, men inden da nåede en vaks journalist fra Horsens Folkeblad at tage et screendump af opdateringen.
  Nu er Yunus Coban blevet anmeldt til politiet af Dansk Folkepartis folketingsmedlem, hans Kristian Skibby.
  Efterfølgende har Yunus Coban været ude og beklage opdateringen, og borgmester i Horsens, Peter Sørensen (S), har haft ham til en kammeratlig samtale. Og Yunus Coban er ked af, at hans opdatering har skabt så megen røre.
  - Jeg er rigtig træt af den her sag. Jeg har nu forklaret mig til rigtig mange medier, og har ikke lyst til at tale mere om det her, siger Yunus Coban til TV SYD.
  Her er den undskyldning, Yunus Coban har lagt op på sin Facebook-side:
  Se artiklen fra Horsens Folkeblad her
  